

**REPUBLIKA HRVATSKA MINISTARSTVO PRAVOSUĐA, UPRAVE I DIGITALNE TRANSFORMACIJE**

**UPRAVA ZA ZATVORSKI SUSTAV I PROBACIJU**

**Zatvor u Dubrovniku**

KLASA : 112-03/24-01/32

URBROJ: 514-10-06-02-24-03

Dubrovnik, 13. lipanj 2024. godine

Na temelju članka 51. stavka 2. Zakona o državnim službenicima (Narodne novine, br. 92/05, 142/06, 77/07, 107/07, 27/08, 34/11, 49/11, 150/11, 34/12, 49/12 - pročišćeni tekst, 37/13, 38/13, 1/15, 138/15, 61/17, 70/19, 98/19) i članaka 4. i 8. Uredbe o raspisivanju i provedbi javnog natječaja i internog oglasa u državnoj službi (Narodne novine, br. 78/17, 89/19), Komisija za provedbu javnog natječaja daje sljedeću

OBAVIJEST O VREMENU I MJESTU ODRŽAVANJA INTERVJUA

Dana 28. svibnja 2024. godine objavljen je Oglas za prijam u državnu službu na određeno vrijeme u Ministarstvo pravosuđa, uprave i digitalne transformacije, Upravu za zatvorski sustav i probaciju, Zatvor u Dubrovniku, na službeničko radno mjesto strukovni učitelj – kuhar – 1 izvršitelj/izvršiteljica.

I. VRIJEME INTERVJUA

Intervju kandidata za radno mjesto strukovni učitelj – kuhar održat će se u Zatvoru u Dubrovniku, Ulica Josipa bana Jelačića 12, dana 19. lipnja 2024. godine (srijeda) s početkom u 09.00 sati.

Intervjuu mogu pristupiti kandidati koji su dostavili pravodobnu i potpunu prijavu i koji ispunjavaju formalne uvjete javnog natječaja.

Intervjuu ne mogu pristupiti kandidati koji su zaprimili obavijest da se ne smatraju kandidatima jer nisu podnijeli pravodobnu i potpunu prijavu i/ili ne ispunjavaju formalne uvjete javnog natječaja.

Svi kandidati sami snose troškove dolaska i prisustvovanja intervjuu. Kandidat koji nije pristupio intervjuu više se ne smatra kandidatom u postupku. Za vrijeme intervjua kandidati su dužni postupati prema uputama službenih osoba.

II. PRAVILA INTERVJUA

Kandidati su dužni doći 15 minuta prije početka testiranja. Po dolasku od kandidata će biti zatraženo predočavanje odgovarajuće identifikacijske isprave (važeća osobna iskaznica) radi utvrđivanja identiteta.

Intervjuu ne mogu pristupiti kandidati koji ne mogu dokazati identitet te osobe za koje se utvrdi da nisu podnijele prijavu na javni natječaj.

Za vrijeme intervjuiranja kandidati su dužni poštivati kućni red Zatvora u Dubrovniku i postupati prema uputama službenih osoba. U slučaju kršenja kućnog reda ili nepridržavanja uputa službenih osoba, kandidati će biti udaljeni s testiranja te se neće smatrati kandidatima u postupku javnog natječaja.

Komisija kroz intervju s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu.

Zatvor u Dubrovniku

Komisija za provedbu javnog natječaja